**Predlog:**

Na podlagi 9. in 14. člena Zakona o uresničevanju javnega interesa za kulturo (Uradni list RS, št. 77/07 - uradno prečiščeno besedilo, 65/07 - odl. US, 56/08, 4/10, 20/11, 100/11 - odl. US, 111/13, 68/16, 61/17, 21/18 - ZNOrg), 16. člena Statuta Občine Sveta Trojica v Slovenskih goricah (MUV, št. 22/10 in 12/14 in UGSO, št. 57/17 in 3/19) (MUV, št. 35/2017) in Odloka o rebalansu proračuna Občine Sveta Trojica v Slovenskih goricah za leto 2019 (Uradno glasilo slovenskih občin, št. \_\_\_\_\_\_\_\_\_\_) je Občinski

je Občinski svet Občine Sveta Trojica v Slovenskih goricah na \_\_\_\_\_\_\_\_\_\_\_, dne \_\_\_\_\_\_\_\_\_\_, sprejel

**LETNI PROGRAM KULTURE IN TURIZMA**

**OBČINE SVETA TROJICA V SLOVENSKIH GOORICAH**

**ZA LETO 2019**

S tem aktom se določi Letni program kulture in turizma v Občini Sveta Trojica v Slovenskih goricah za leto 2019.

Pravna podlaga za sprejem lokalnega programa kulture je Zakon o uresničevanju javnega interesa za kulturo (v nadaljevanju: ZUJIK). Javni interes na področju kulture je interes za ustvarjanje, posredovanje in varovanje kulturnih dobrin, ki se uresničuje z zagotavljanjem pogojev zanje. Javni interes za kulturo temelji na zagotavljanju javnih kulturnih dobrin, s katerimi se uresničuje kulturni razvoj lokalne skupnosti.

9. člen ZUJIK narekuje sprejem dokumenta, ki določa javni interes za kulturo in udejanjanje le-tega. Podlaga za to so: letni izvedbeni načrti nosilcev javnega interesa, javni razpisi in javni pozivi za sofinanciranje javnih kulturnih programov in kulturnih projektov, aktov o ustanovitvi javnih zavodov, njihovih strateških načrtov in letnih programov dela, javnih razpisov za oddajo javne kulturne infrastrukture ter upravnih odločb.

ZUJIK v 14. členu govori o smiselni uporabi zakona in določa: »Če lokalna skupnost ne določi drugačne vsebine in postopka lokalnega programa za kulturo, se zanj smiselno uporabljajo določbe tega zakona v zvezi z nacionalnim programom.«

Letni izvedbeni program kulture in turizma Občine Sveta Trojica v Slovenskih goricah je skupaj z letnimi programi nosilcev javnega interesa za kulturo in turizem ter rebalansom proračuna občine za leto 2019 podlaga za razdelitev sredstev za kulturne programe društev. Javni interes za kulturo in turizem se udejanja predvsem na podlagi Javnega razpisa o dodeljevanju sredstev za prireditve in akcije, ki pospešujejo turistični in kulturni razvoj ter promocijo Občine Sveta Trojica v Slovenskih goricah v letu 2019.

Kulturne dejavnosti so vse oblike ustvarjanja, posredovanja in varovanja kulturnih dobrin na področju nepremične in premične kulturne dediščine, besednih, uprizoritvenih, glasbenih, vizualnih, filmskih, avdiovizualnih in drugih umetnosti, ter novih medijev, na področju založništva in knjižničarstva, kinematografije in na drugih področjih kulture.

Izvajalci letnega programa kulture in turizma so: Knjižnica Lenart, Javni sklad RS za kulturne dejavnosti – Območna izpostava Lenart in kulturna društva registrirana za izvajanje kulturnih in turističnih dejavnosti.

**PROGRAMI, KI SE BODO V LETU 2019 IZVAJALI V JAVNEM INTERESU**

# JAVNI ZAVOD

## KNJIŽNIČARSKA DEJAVNOST

V javni interes na področju knjižnične dejavnosti spadajo: optimalna ponudba knjižničnega gradiva (skladno z letnim načrtom nakupa knjižničnega gradiva za leto 2019), informacij in storitev različnim uporabnikom, spodbujanje in širjenje bralne kulture in s tem pridobivanje novih bralcev oziroma uporabnikov in članov, zagotavljanje prostorskih pogojev ter tehnične in pohištvene opreme za uporabo gradiva, omogočanje dostopa do urejenih zbirk domoznanskega gradiva, informacijskih virov ter zagotavljanje dostopnosti knjižničnega gradiva za uporabnike s posebnimi potrebami. Knjižnična dejavnost je namenjena informiranju in potrebam vseh prebivalcev po izobraževanju, raziskovanju, bralne in funkcionalne pismenosti. Skratka: nenehno spodbuja vseživljenjsko učenje, razvija bralno kulturo ter različne oblike pismenosti.

Knjižnica Lenart bo v letu 2019 nadaljevala z načrtovanim delom v zvezi s širjenjem bralne kulture, popularizacijo knjižničnega gradiva in odpravljanjem funkcionalne nepismenosti (delo z bralci, svetovanje in programi za mlade in odrasle bralce, delo z uporabniki s posebnimi potrebami, informacijsko opismenjevanje s predšolskimi otroki in z osnovnošolci ter s srednješolci in študenti), spodbujanjem vseživljenjskega učenja oziroma neformalnega izobraževanja. Samostojno organiziranje razstav; v sodelovanju s kulturnimi, izobraževalnimi in drugimi organizacijami ter društvi in posamezniki bo pripravljala in izvajala prireditve in razstave ter razvijala raznovrstno dejavnost z namenom širjenja bralne kulture.

Sredstva za nabavo knjižničnega gradiva za Knjižnico Lenart so zagotovljena v rebalansu proračuna občine za leto 2019, v višini 1.326,96 EUR in bodo namenjena nabavi knjižničnega gradiva.

Občina bo v letu 2019 iz proračuna namenila denarna sredstva za financiranje programa Knjižnice Lenart, v višini 25.970,57 EUR.

Skupna sredstva za izvajanje knjižnične dejavnosti v knjižnici znašajo skupno 27.297,53 EUR.

## ZAVOD ZA TURIZEM, KULTURO, ŠPORT IN MLADINSKE DEJAVNOSTI

Javni zavod« VISIT TROJICA« ustanavljamo za opravljanje in razvijanje predvsem turistične ter tudi kulturne, športne in mladinskih dejavnosti na območju občine Sveta Trojica v Slovenskih goricah. Namen zavoda je zagotavljanje kontinuirane prisotnosti kvalitetnih vsebin s področja turizma ter kulture, športa in mladinskih dejavnosti. Cilj občine je, da z učinkovitejšo organizacijo, razvojem in spodbujanjem dejavnosti na omenjenih področjih omogočimo dvig kakovosti bivanja v kraju in večjo prepoznavnosti občine Sveta Trojica.

Javni zavod za turizem bo opravljal osnovno dejavnost načrtovanja, organiziranja in izvajanja politike spodbujanja razvoja turizma kot javno službo v občini Sveta Trojica.

Sredstva za delovanje zavoda so predvidena na proračunski postavki 401412 Javni zavod Sv. Trojica v višini 20.000,00 EUR.

# LJUBITELJSKA KULTURA

## Delovanje društev s področja kulture in turizma

Glavni cilj Občine Sveta Trojica v Slovenskih goricah na področju ljubiteljske kulturne dejavnosti in turizma je vzpodbujati čim bolj množično vključevanje v kulturna društva ter ustvariti pogoje za njihovo delovanje in s spodbujanjem ustvarjalnosti zvišati doseženo raven ljubiteljske kulturne dejavnosti, ki jih društva izkazujejo preko svojih programov in projektov ljubiteljske kulturne dejavnosti in najbolj množične ljubiteljske dejavnosti na območju občine.

Med kulturnimi društvi je vrsta izjemnih skupin in posameznikov, ki so upravičeni do posebne pozornosti lokalne skupnosti.

Na področju razvoja kulturnega udejstvovanja je potrebno nadaljevati in nadgrajevati strokovno svetovanje in delo z društvi, zagotavljati pogoje za delovanje ljubiteljske kulture z zagotavljanjem prostorov in opreme za delovanje ljubiteljskih kulturnih društev, pospešiti sodelovanje ljubiteljskih društev, predvsem pa spodbujanje delovanja društev, ki prinašajo v okolje nove kulturne zvrsti. Posebno skrb je potrebno nameniti vključevanju otrok in mladine. V interesu občine je izvajanje medobčinskih povezovanj ter povezovanj z zamejskimi občinami.;

Občina Sveta Trojica v Slovenskih goricah bo za namene kulture in turizma v okviru javnega razpisa v letu 2019 sofinancirala iz naslednjih proračunskih postavk:

* 401803 Sofinanciranje kulturnih prireditev 3.910,00 EUR,
* 401802 Sofinanciranje delovanja kulturnih društev 1.250,00 EUR,
* 401401 Sofinanciranje turističnih prireditev 1.890,00 EUR,
* 401402 Sofinanciranje delovanja turističnih društev 250,00 EUR.

rafija, slikarstvo, gledališke in ne

Sredstva se društvom razdelijo v skladu z Javnim razpisom o dodeljevanju sredstev za prireditve in akcije, ki pospešujejo turistični in kulturni razvoj ter promocijo Občine Sveta Trojica v Slovenskih goricah v letu 2019.

## Dejavnost Javnega sklada RS za kulturne dejavnosti - območna enota Lenart

Javni sklad je državna institucija in osrednja organizacija slovenske ljubiteljske kulture, financirana s strani države, ki z mrežo izpostav in zvezo kulturnih društev po celotni državi nudi strokovno in organizacijsko pomoč. S skladom je bila vzpostavljena pomembna kulturna mreža, ki pokriva celotno ozemlje Slovenije, sega pa tudi v zamejstvo in mednarodni prostor. Večina programov in projektov različnih zvrsti in zahtevnosti je namenjenih prostočasnim kulturnim dejavnostim.

Javni sklad za kulturne dejavnosti, Območna izpostava Lenart ureja medsebojne pravice in obveznosti z letno pogodbo o sofinanciranju izvajanja nacionalnega kulturnega programa s področja ljubiteljskih kulturnih dejavnosti v letu 2019. Občina bo v letu 2019 zagotovila denarna sredstva v višini 1.699,34 EUR (0,70€/prebivalca - 2129, razlika za plačilo najema prostorov Občini Lenart) za izvedbo planiranih projektov in udeležbo na državnih izobraževanjih iz vseh področij delovanja ljubiteljskih kulturnih društev občine. S tem se omogoči sodelovanje kulturnih skupin na srečanjih in prireditvah.

# FINANČA SREDSTVA ZA IZVEDBO PROGRAMA KULTURE IN TURIZMA V LETU 2019

|  |  |
| --- | --- |
| **PODROČJE IZVAJALEC** | **VIŠINA SREDSTEV (EUR)** |
| KNJIŽNIČNA DEJAVNOST | **27.297,53** |
| Knjižnica Lenart: - denarna sredstva za izvajanje programov - denarna sredstva za nabavo knjižničnega gradiva | 27.297,5325.970,571.326,96 |
| KULTURA IN TURIZEM | **8.999,34** |
| Sofinanciranje kulturnih prireditev in delovanje društev s področja kulture | 5.160,00 |
| Sofinanciranje turističnih prireditev in delovanje društev s področja turizma | 2.140,00 |
| **Dejavnost Javnega sklada RS za kulturne dejavnosti, Območna enota Lenart** | 1.699,34 |
| SKUPAJ SREDSTVA ZA KULTURO IN TURIZEM | **36.296,87** |

V primeru, da za posamezen namen ostanejo nerazporejena sredstva, lahko župan ta sredstva razporedi v skladu z veljavnim odlokom za leto 2019.

Letni program kulture in turizma Občine Sveta Trojica v Slovenskih goricah za leto 2019 začne veljati po začetku veljavnosti Odloka o rebalansu proračuna Občine Sveta Trojica v Slovenskih goricah za leto 2019.

Številka: 431-2/2019

Datum: \_\_\_\_\_\_\_\_

 David KLOBASA

 ŽUPAN